
ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА
от 
ДИМИТЪР НИКОЛОВ
КМЕТ НА ОБЩИНА БУРГАС

Относно: Необходими средства за дофинансиране на маломерни паралелки в Бюджет 2020 г.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Бургас постъпиха мотивирани докладни от директорите на общо 13 /тринадесет/ училища и Центъра за специална образователна подкрепа, в които е отправено искане за разрешаване съществуването на изнесени паралелки, самостоятелни паралелки и паралелки за придобиване на квалификация по защитени от държавата професии с по–нисък от минималния брой ученици в начален, прогимназиален и гимназиален етап, при недостиг на общо 125 (сто двадесет и пет) ученици за учебната 2019/2020 година, а именно:
1. Вх. №67-00-1772/29.08.2019 г. от директора на ОУ „Иван Вазов“ - кв. Банево, за паралелка в I клас-14 ученици, III клас– 10 ученици,  IVа клас – 13 ученици, IVб клас-  14 ученици и VII клас – 15 ученици;

2. Вх. №67-00-1767/29.08.2019 г. от директора на СУ „Христо Ботев“ – кв. Ветрен, за паралелка в VII клас -15 ученици;
3. Вх. №67-00-1776/30.08.2019г. от директора на ОУ „Христо Ботев“–с. Маринка, за паралелки в I клас - 8 ученици, II клас - 12 ученици, III клас – 14 ученици,  IV клас – 14 ученици,  V клас – 14 ученици,VI клас – 17 ученици и VII клас – 12 ученици; 
4. Вх. №67-00-1773/29.08.2019 г. от директора на ОУ „Св. Св. Кирил и Методий“ - с. Равнец, за паралелка в III клас – 15 ученици  и  VI клас - 13 ученици;
5. Вх. № 67-00-1732/26.08.2019 г. от директора на ОУ „Св. Климент Охридски“ – кв. Рудник“, за паралелки в VІІ клас – 17 ученици и VIII – 15 ученици;

6. Вх. № 67-00-1753/28.08.2019 г. от директора на ОУ „Васил Левски“ – гр. Българово, за паралелки в І клас – 15 ученици; ІІ клас – 10 ученици; III клас – 12 ученици; IV  клас – 15 ученици; V клас – 10 ученици и VІІ клас – 14 ученици.

7. Вх. № 67-00-1749/28.08.2019 г. от директора на ОУ „Христо Ботев“ - кв. Долно Езерово, за паралелки в I клас – 15 ученици; IV клас – 15 ученици.

8. Вх. № 67-00-1752/28.08.2019 г. от директора на СУ „Христо Ботев“ – кв. Черно море за една паралелка в I клас - 13 ученици; II клас– 13 ученици, V клас – 17 ученици, IX клас – 11 ученици,  X клас– 16 ученици;
9. Вх. № 67-00-1747/27.08.2019 г. от директора на СУ „Димчо Дебелянов“ – гр. Бургас, за една паралелка в XI клас– 16 ученици и XII клас – 17 ученици;


10. Вх. № 67-00-1740/27.08.2019 г. от директора на Професионална гимназия по дървообработване „Георги Кондолов“ – гр. Бургас, за една паралелка в X клас– 12 ученици, XI клас – 16 ученици, XII клас– 14 ученици;

11.Вх. № 67-00-1763/29.08.2019 г. от директора на ПГМКР „Св. Никола“ – гр. Бургас, за една паралелка в IX клас – 13 ученици;

12. Вх. № 67-00-1777/30.08.2019 г. от директора на ПГСИ „Пеньо Пенев“ – гр. Бургас, за една паралелка в XI клас – 14 ученици;

13. Вх. № 74-00-94/30.07.2019 г. и 3 (три) изнесени паралелки за учениците от I клас– XI клас в социалните услуги в общността в ДЦДУ „Николай Чудотворец“ – гр. Бургас, съгласно чл.195, ал.3 от ЗПУО и чл.185, ал.2 от Наредбата за приобщаващото образование.

Предложенията са обсъдени с началника на РУО-Бургас и са приложени становища.


Необходимият финансов ресурс за дофинансиране на маломерни паралелки в гореизброените училища за учебната 2019/2020 г., е в размер на 260 734 лв. /двеста и шестдесет хиляди седемстотин тридесет и четири  лева/ и е изчислeн, съгласно Решение №208 от 16 април 2019 г. за допълнение на Решение №304 на Министерски съвет от 2016 г. за приемане на стандарти за делегираните от държавата дейности с натурални и стойностни показатели през 2020 г., изменено и допълнено с Решение №920 на  Министерски съвет от 2016 г. 

Дофинансирането на тези паралелки е необходимо, поради това, че пренасочването  на  ученици  от  поднормативните  паралелки  към други училища би 
могло да доведе до изтеглянето на ученици от другите класове, което неминуемо ще влоши общото състояние на училищата. Паралелките „Техник лесовъд“ и „Горско и ловно стопанство“ в Професионална Гимназия по дървообработване „Георги Кондолов“, паралелка „Топлотехника- топлинна, климатична, вентилационна и хладилна техника“ в Професионална гимназия по сградостроителство и инсталации „Пеньо Пенев“ и „Корабни машини и механизми“ в Професионална гимназия по морско корабоплаване и риболов „Св. Никола“, са единствени на територията на Община Бургас и учениците няма къде да продължат образованието  си  по  този  профил  и  по  същия  учебен  план.  Неразрешаването  на  поднормативни паралелки и необходимостта учениците задължително да пътуват, би могло да доведе до отказ от училище на голяма част от тях. Някои от училищата са единствени в населените места, а част от тях са включени в Списъка на МОН на средищните училища в България като ОУ „Иван Вазов“ – кв. Банево, ОбУ „Св. Климент Охридски“, кв. Рудник, СУ „Христо Ботев“-кв.Черно море и ОУ „Христо Ботев“- с. Маринка. Тяхното съществуване е необходимо, за да продължи нормално учебният процес. Състоянието на училищата, в които има самостоятелна паралелка с брой ученици под установения миниум, като цяло, е добро и следващите випуски предполагат нормализиране броя на учениците.

 Изключения от минималния брой на децата в групите и съответно на учениците в паралелките, се допускат в неспециализирани и специализираните училища, когато броят на учениците в паралелка от I  до XII клас е не по-малко от 10 и при формиране на паралелки с не по- малко от 10 ученици от два класа, на основание чл.68, ал.1 от Наредбата за финансиране на институциите в системата на предучилищното и училищното образование.

Съгласно чл.68, ал.2, изключения по ал.1, т. 2 - 4 се допускат с разрешение на финансиращия орган, ако са осигурени допълнителни средства за обезпечаване на учебния процес, извън определените по стандарти за съответната дейност. Когато броят на учениците в паралелка от I до XII клас е не по-малко от 10, минималният размер на допълнителните средства за неспециализираните и за специализираните училища се определя, като разликата между норматива за минимален брой, съгласно приложението и действителния брой на учениците в паралелка, се умножи с: 
1. не по-малко от 40 на сто от размера на съответния стандарт, когато общият брой   на учениците в паралелките в I – VII клас на неспециализираните училища е до 40 ученици;

2.  не по- малко от 20 на сто от размера на съответния стандарт, когато общият брой на учениците в паралелките в I – VII клас на неспециализираните и специализираните училища, с изключение в паралелките в VIII – XII клас на неспециализираните училища и на училищата по култура и по – изкуства, е от 41 до 80 ученици.

3.  
не по- малко от 20 на сто от размера на съответния стандарт, когато общият брой на учениците в паралелките в VIII – XII клас на неспециализираните и специализираните училища, с изключение на спортните училища, е до 80 ученици.


На основание чл.69, ал.1 от Наредбата за финансиране на институциите в системата на предучилищното и училищното образование, паралелка с по- малко от 10 ученици в неспециализирани и спортни училища може да се формира в особени случаи след разрешение на началника на регионалното управление на образованието, ако са осигурени допълнителни средства за обезпечаване на учебния процес, извън определените по стандарти за съответната дейност, и ако са спазени изискванията на чл.69, ал.3 на Наредбата за финансиране на инститтуциите в системата на предучилищното и училищното образование и наличието на решение на общинския съвет или на ръководителя на ведомството, което финансира училището. Разрешението на регионалното управление на образованието се издава по мотивирано искане на директора на училището.

 Съгласно Приложение 7 към чл.53 от Наредбата за финансиране на институциите в системата на предучилищното и училищното образование /Таблица за определяне броя на учениците и на децата в паралелките и в групите на училищата и детски градини/, минималният брой ученици в паралелка за специализираните и неспециализирани училища, е както следва:
·  I -  IV клас – 16 ученици в паралелка; 
·  V- XII клас – 18 ученици в паралелка.

От изложеното се установява, че са налице предпоставките и е целесъобразно да бъде разрешено съществуването на изнесени паралелки и самостоятелни паралелки с по-нисък от минималния брой ученици в начален, прогимназиален и гимназиален етап, за учебната 2019/2020 година.

Предвид гореизложеното и на основаниe чл. 21, ал. 1, т. 6 и т. 8 от Закона за местното самоуправление и местната администрация и във връзка с чл.68, ал.1, т.2 от Наредбата за финансиране на институциите в системата на предучилищното и училищното образование, предлагам Общински съвет - Бургас да вземе следните:
РЕШЕНИЯ:
1. Разрешава за учебната 2019/2020 година съществуването на 36 /тридесет и шест/ самостоятелни паралелки с брой ученици под установения минимум в 12 /дванадесет/ училища на територията на Община Бургас, съгласно Приложение №1 – Справка за маломерни паралелки за учебната 2019/2020 г. на Дирекция „Образование и демографски въпроси“ при Община Бургас, неразделна част от докладната записка.
2. Финансовият ресурс в размер на 260 734 лв. /двеста и шестдесет хиляди седемстотин тридесет и четири лева/ да бъде осигурен като „дофинансиране“ и заложен в Бюджет 2020 г., съгласно Приложение №1.

Приложения: 
1. Приложение №1 - Справка за дофинансиране на маломерни паралелки за учебната 2019/2020 година на база стандарти за финансиране на делегираните от държавата дейности с натурални и стойностни показатели за функция „Образование“  през 2020 г. /РМС № 208 от 16 април 2019 г./;
2. Докладни записки от директорите на 12 общински училища. Докладна записка от директора на Център за специална образователна подкрепа – гр. Бургас за изнесени паралелки.
С уважение,
ДИМИТЪР НИКОЛОВ

Кмет на Община Бургас


